Registreer plaaswagte en kry steun, sê W-Kaap | Netwerk24
Maatreëls is nodig om verdere skade aan die ekonomie te voorkom, sê die nasionale ekonomiese-ontwikkelings- en arbeidsraad (Nedlac).
08 Julie 2020 05:00
Die Wes-Kaapse regering het ’n beroep op plaaswagorganisasies gedoen om as geakkrediteerde buurtwagte te registreer.
Dié registrasie word by die departement van gemeenskapsveiligheid gedoen. Geakkrediteerde organisasies kom ook in aanmerking vir steun met hulpbronne, opleiding en befondsing, het Albert Fritz, Wes-Kaapse LUR vir gemeenskapsveiligheid, gesê.
Met registrasie kry hulle verskeie items soos flitse en waarskuwingsligte vir voertuie, noodhulpkissies, brandblussers, bergingshouers en meer.
Verder kry elke geakkrediteerde buurtwag R10 000 om te gebruik wanneer die nodige dokumente daarvoor voltooi is.
Belangstellendes kan inligting op Neighbourhood.Watch@westerncape.gov.za kry.
Ivan Meyer, Wes-Kaapse LUR vir landbou, het gesê daar is sowat 20 voorstelle ingedien ná ’n versoek vir idees hoe om landelike veiligheid op te skerp.
Meyer het gesê die beste uitweg is om landelike veiligheid op ’n gekoördineerde manier te bestuur en verskerp.
Meer oor: Buurtwagte | Registrasie | Plaasveiligheid | Plaasmoorde
Man wat boere-egpaar glo martel, vra later borgtog
Vrou tydens rooftog noord van Pta doodgeskiet